Diari Oficial de la Generalitat Valenciana


Sumari del DOGV 5775, del 02-06-2008 (2008/6812)

RESOLUCIÓ de 29 de maig de 2008, del director general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que ha de finançar el Programa d'Escoles Taller, Cases d'Ofici, Tallers d'Ocupació i Unitats de Promoció i Desenvolupament per a l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6812


Data del document
:   29-05-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * associació
    * ajuda pública
    * accés a la professió
    * suport econòmic
    * ajuda a l'ocupació
    * societat sense fins de lucre
    * institució pública
    * administració local
    * formació professional
    * aprenentatge professional

RESOLUCIÓ de 29 de maig de 2008, del director general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que ha de finançar el Programa d'Escoles Taller, Cases d'Ofici, Tallers d'Ocupació i Unitats de Promoció i Desenvolupament per a l'exercici 2008. [2008/6812]  
El 2 de gener de 2008 va ser publicada en el Diari Oficial de la Comunitat Valenciana (DOCV núm. 5.671) l'Ordre de 20 de desembre de 2007, de la conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament durant l'exercici 2008.  
Després de la publicació de la Llei 15 /2007, de 27 de desembre de 2007 (DOCV 5.670, de 31 de desembre de 2007) de Pressupostos de la Generalitat Valenciana per a l'exercici 2008, i d'acord amb allò establit en l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar el Programa d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, la quantitat de les ajudes que puguen concedir-se, així com la línia pressupostària a càrrec de la qual es realitzaran.   
Per tot això, i d'acord amb allò establit en la disposició addicional primera de l'Ordre de 20 de desembre de 2007, de la conselleria d'Economia, Hisenda i Ocupació, resolc:  
Primer  
Les subvencions previstes per als subprogrames d'Escoles Taller, Cases d'Oficis, Unitats de Promoció i Desenvolupament i Tallers d'Ocupació es quantifiquen en un import global màxim de 33.166.209 d'euros; dels quals 43.371.706 d'euros s'abonaran a càrrec del pressupost de 2008, tot finançant-se a càrrec del subprograma 322.52 "Formació Professional Ocupacional i Contínua " línia T2946000; 72.323.459 d'euros s'abonaran a càrrec dels pressupostos de 2009, i els 1.400.000 d'euros restants, s'abonaran a càrrec dels pressupostos de 2010, siempre que hi haja crèdit adequat i suficient en els Pressupostos de la Generalitat Valenciana per a estos exercicis.   
Segon  
La totalitat de les ajudes previstes en el paràgraf anterior, per al presente exercici, es finançaran a càrrec del capítol 4 de l'estat de despeses del pressupost del SERVEF per al 2008 subprograma pressupostari 322.52 "Formació Professional Ocupacional i Contínua", línia de subvenció T2946000 "Escoles Taller, Casa d'Oficis, Unitats de Promoció i Desenvolupament i Tallers d'Ocupació".  
Tercer  
Si una vegada esgotades les disponibilitats pressupostàries previstes en esta resolució, s'incrementara posteriorment el crèdit, es publicarà la corresponent ampliació.  
En estos casos, es tindrà en compte allò establit en l'article 23.7 de les bases reguladores (Ordre de 20 de desembre de 2007, DOCV núm. 5.671, de 02.01.2008), tot podent-se concedir subvencions respecte de les sol·licituds que no van ser ateses inicialment, i amb el previ informe favorable de la Comissió Tècnica de Valoració d'ETCOTE i proposta de l'òrgan instructor, o realitzar una nova convocatòria.   
Quart  
El règim de pagaments i justificacions de les ajudes es realitzaran en els termes establits en l'Ordre de 20 de desembre de 2007 (DOCV núm.5.671, de 2 de gener de 2008) i en les corresponents resolucions aprovatòries de concessió d'ajudes.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurso de reposició davant este òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, d'acord amb allò establit en els articles 10,44 i 46.6 de la Llei 29/1988, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 29 de maig de 2008.- El director general del SERVEF: Luis Lobón Martín.